שיר בחסות המועצה לפירות הדר
גברת סוניה כבר בדלת ועיניה אדומות; המעלית התקלקלה אז היא טיפסה חמש קומות; היא התלבטה תוך עליה מה תמלמל בהגיעה; עוד לא החליטה אם "שלא תדעו עוד צער"; או אולי "היה לי נער" או "מרוב עצים אין יער"; שנראה פחות קשור.; באסיפת הדיירים כולם הגרילו מספרים; וגברת סוניה כמו תמיד נפלה בפור.; כי כשתינוק חוטף כדור אז אין הרבה מה להגיד; רק "איזה יופי הציור" ו"איך השגת את הצמיד"; ו"איך תמיד פה מסודר, השולחן הוא נהדר; עם סלסלת פירות הדר שעטופה בצלופן שעוד ארוז"; לימון וקלמנטינה, אשכולית ומנדרינה; הם אחיו ואחיותיו של התפוז.; והם חשבו שזו טעות אז הם עשו צילום שני; ושוב ברנטגן של הלב שלי מצאו קיר לבנים; ועטיפות ריקות של "טיים", שני אוגרים בתוך מאזניים; מקלות ניקוי אוזניים ואופניים שחסר בהם אבוב.; שאריות של ארוחה ומזוודה חצי פתוחה; ודף נייר שבו נאמר "מיד אשוב".; אני שונא את הימים כשהפה שלך סגור; ולא רואים מה שבפנים, מסדר ניבים צהוב עכור; ובו קליפות של גרעינים, תובנות פשטניות; אמירות של ימנים, אני שונא את הימים כשהכיעור שבך מוסתר,; כי זה מאוד מאוד מקשה עלי לבוז; לימון וקלמנטינה, אשכולית ומנדרינה; הם אחיו ואחיותיו של התפוז.; 